stanford-oval/wikipedia huggingface dataset:
จามจุรี เชิดโฉม
ผลงานการแสดง > ภาพยนตร์

อีกสิบวันโลกจะแตก (2530)
บ๊ายบายไทยแลนด์ (2530)
ความรัก (2531)
แรงเทียน (2531)
จากวันที่เหลืออยู่ (2532)
พริกขี้หนูกับหมูแฮม (2532)
สงครามเมีย (2534)
สุสานผีปอบ (2534)
ดอกไม้ร่วงที่สันทราย (2535)
แรงรักพยาบาท (2535)
สมศรี 422 R (2535) รับเชิญ
สมศรี 422 R โปรแกรม B (2536) รับเชิญ
สมศรี422 R โปรแกรม B ปีนี้มีน้อง (2538) รับเชิญ
ผลงานการแสดง > โฆษณา

จอห์นสัน
ลูกอมเมนทอส
โลชั่นเปาโล
เครื่องสำอางค์คัพเวอร์มาร์ค
เครื่องสำอางค์มิสซาซ่า
พอนด์วานิชชิ่งสครีม
สบู่เด็กแคร์
ยาสีฟันใกล้ชิด
กระเบื้องคอตโต้
การบินไทย
แว่นตา AO
เป๊ปซี่
ผลงานการแสดง > ละครสั้น

2533 มิติมืด ตอน ยาผีบอก
2534 คู่ทรหด ละครสั้นประกอบรายการคู่ทรหด ช่อง 5
2535 เนื้อคู่สู่สม (ละครสั้นปากกาทองมินิซีรีส์) ช่อง 7
ผลงานการแสดง > มิวสิควีดิโอ

คนใจดำ ของ พัชรา แวงวรรณ (2532)
รักเรือล่ม ของ นิค นิรนาม (2532)
มิวสิควิดีโอคาราโอเกะ ค่าย Rose Media & Entertainment
รางวัล

เข้าชิง รางวัลโทรทัศน์ทองคำ สาขาดาราสมทบหญิงดีเด่น จากละคร เพลิงพ่าย ปี 2533
เข้าชิง รางวัลเมขลา สาขาผู้แสดงสมทบหญิงดีเด่น จากละคร บัวแล้งน้ำ ปี 2533
กฎของเบนต์

รูปร่างโมเลกุลของน้ำ แสดงมุมระหว่างพันธะ 104.5° ซึ่งห่างออกไปจากมุนในอุดมคติของ sp3 ที่ประมาณ 109.5°
ในวิชาเคมี กฎของเบนต์ (อังกฤษ: Bent's rule) อธิบายความสัมพันธ์ระหว่างออร์บิทัลไฮบริไดเซชันของอะตอมแกนกลางในโมเลกุลกับอิเล็กโทรเนกาติวิตีของหมู่แทนที่ กฎของเบนต์ได้รับการนำเสนอโดยเฮนรี เอ. เบนต์ ว่า:
สมบัติ s เชิงอะตอมจะอยู่รวมกันมากในออร์บิทัลที่หันไปทางหมู่แทนที่มีสภาพไฟฟ้าเป็นบวก
Atomic s character concentrates in orbitals directed toward electropositive substituents.
กฎของเบนต์ได้รับการเสนอให้ใช้แทนทฤษฎีการผลักกันของคู่อิเล็กตรอนวงเวเลนซ์สำหรับการอธิบายโครงสร้างโมเลกุลของสารประกอบอย่างง่ายเนื่องจากมีผลการทดลองสนับสนุนและสอดคล้องกับทฤษฎีสมัยใหม่อื่น สำหรับอะตอมในคาบด้านล่างของตารางธาตุ มีผู้เสนอต่อจากเบนต์ว่าแนวโน้มของออร์บิทัลไฮบริไดเซชันของพันธะที่อะตอมกลางมีกับหมู่แทนที่จะขึ้นอยู่กับค่าสภาพไฟฟ้าลบและขนาดของออร์บิทัลของหมู่แทนที่
ไฮดี้ (นวนิยาย)

ไฮดี้กับคุณปู่เออฮี
หนังสือสำหรับเด็กสองเล่ม  ไฮดี้เรียนรู้ และการอพยพถิ่นที่พักอาศัย และ ไฮดี้สามารถทำสิ่งที่เธอได้เรียนรู้ ในสวิตเซอร์แลนด์ ผู้เขียน โยฮานน์นา ซปีรี (เยอรมัน: Johanna Spyri, พ.ศ. 2370—พ.ศ. 2444)  จากปี พ.ศ. 2423—2424  หนังสือไฮดี้ (เยอรมัน: Heidi) สองเล่มนี้ได้เป็นที่รู้จักไปทั่วโลก
เกี่ยวกับหนังสือไฮดี้เล่มนี้  ที่แต่งขึ้นโดย โยฮานน์นา ซปีรี ในปัจจุบันยังเป็นที่นิยมกันอย่างแพร่หลายทั่วโลก
หนังสือ > ไฮดี้เรียนรู้ และการอพยพถิ่นที่พักอาศัย

ครั้งแรกได้รับการตีพิมพ์ในปี พ.ศ. 2423 ที่เมืองโกทาร์ ในเยอรมนี  หนังสือเล่มแรกเล่าเรื่องเด็กหญิงไฮดี้ไม่มีพ่อแม่ได้ย้ายไปอาศัยอยู่กับคุณปู่ที่บ้านใหม่บนภูเขา  ที่ใช้ชีวิตที่โดดเดี่ยวอย่างฤษี  ในทุ่งหญ้าบนภูเขา  หลังจากแม่ไฮดี้เสียชีวิต คุณน้าเดเธ่อะ ได้ดูแลเลี้ยงดูไฮดี้และหลังจากนั้นได้พาไฮดี้ไปอาศัยอยู่กับคุณปู่ เออฮี  ทีแรกปู่ไม่ชอบไฮดี้แต่หลังจากนั้นไม่นานปู่รักไฮดี้มากขึ้นและอาศัยอยู่อย่างสะดวกสบาย  ไฮดี้ได้รู้จักกับเด็กชาย เพเทอร์  เขาอายุเท่ากันกับไฮดี้  เขามีอาชีพเลี้ยงแพะ  พวกเขาเดินทางขึ้นภูเขาสูงเป็นประจำเพื่อนำแพะไปเลี้ยงบริเวณทุ่งหญ้าบนภูเขา
สามปีหลังจากนั้น เมื่อไฮดี้อายุได้แปดปี คุณน้าเดเธ่อะ ตัดสินใจรับไฮดี้ไปอยู่ด้วยที่แฟรงก์เฟิร์ต ที่นี่ไฮดี้มีเพื่อนชื่อ คลาร่า เซเซมานน์ เธอพิการเดินไม่ได้ เธอชอบและยอมรับไฮดี้เป็นเพื่อนใหม่ มีเพียงแม่บ้านเท่านั้นที่ชื่อ นางสาว โรทเท่นไมย์เย่อะ ที่ไม่ชอบไฮดี้เลย เหนือสิ่งอื่นใดเธอตกใจเมื่อรู้ว่าไฮดี้อ่านหนังสือไม่ได้ คุณย่าของคลาร่า ช่วยไฮดี้เรียนและอ่านหนังสือ
ไฮดี้ยังคงรู้สึกไม่ดีตลอดเวลาที่บ้านเซเซมานน์ เธอปรารถนากลับไปบ้านบนภูเขา เธอเริ่มละเมอเดินในเวลากลางคืน นายเซเซมานน์และหมอของเขาตัดสินใจส่งไฮดี้กลับบ้าน และไฮดี้ได้นั่งรถไฟกลับบ้าน
หนังสือ > ไฮดี้สามารถทำสิ่งที่เธอได้เรียนรู้

ไฮดี้กลับไปภูเขาปู่ เออฮี  ปู่ดีใจมากที่ครั้งแรกในรอบทศวรรษที่เขาได้กลับมาโบสถ์ในหมู่บ้านเล็กๆแห่งนี้ นั่นสร้างความประหลาดใจให้กับชาวบ้านแต่พวกเขาดีใจที่เห็นปู่เออฮี อีก  เขาได้กลับมาซ่อมแซมบ้านของเขาอีกครั้ง ดังนั้นที่บ้านนี้ไฮดี้สามารถมาในฤดูหนาวและไปโรงเรียน  ไฮดี้ชักชวน เพเทอร์ ได้เรียนและอ่านหนังสือ
ไฮดี้หวังว่าเพื่อน คลาร่า ของเขาจะมาเยี่ยมในปีหน้า  แต่ครั้งแรกคุณหมอมาเยี่ยมดูสถานที่ความเรียบร้อยทั้งหมดก่อน  คุณหมอพอใจมากที่ คลาร่า จะได้พักในสถานที่ที่ดีต่อสุขภาพในช่วงฤดูร้อนถัดไปที่เมือง บาดรากาซซ์  ในกระท่อมของปู่ เออฮี      คนใช้อุ้มเธอนั่งบนเก้าอี้ขึ้นไปบนภูเขา
คลาร่า ได้พักในห้องเก็บหญ้าแห้ง  ซึ่งไฮดี้ใช้หลับนอนมาเป็นเวลานาน  เพเทอร์ ได้รับความสนใจน้อยลงเขากลายเป็นคนขี้อิจฉาริษยาเอาแต่ใจตัวเอง  เพราะขณะนี้ไฮดี้เอาอกเอาใจและดูแลเอาใจใส่ คลาร่า  วันหนึ่งเพเทอร์ ได้ปล่อยเก้าอี้รถเข็นของคลาร่า กลิ้งลงมาจากเนินเขา เพื่อที่จะทำลาย
วันหนึ่งไฮดี้กับคลาร่าต้องการขึ้นไปบนภูเขา ปู่เออฮีพาพวกเขาขึ้นไป  บนภูเขาคลาร่าได้ฝึกเดิน     สร้างความประหลาดใจอย่างมากเมื่อพ่อและคุณย่าเซเซมานน์มาเยี่ยมนั่นคือ คลาร่าสามารถเดินได้เอง  นายเซเซมานน์สัญญากับปู่เออฮีร่วมมือกับหมอเพื่อช่วยไฮดี้ดูแล  เมื่อเขาไม่สามารถ
หนังสือ > ตัวละครในนวนิยายไฮดี้

ตัวละครในนวนิยายไฮดี้ ชื่อโดย โยฮานน์นา ชปิรี ในต้นฉบับเดิม  จะสะกดแตกต่างไปจากนี้
หนังสือ > ตัวละครในนวนิยายไฮดี้ > ไฮดี้

ไฮดี้  ชื่อจริง อาเดลไฮด์ เป็นเด็กหญิงที่กำพร้าพ่อแม่ไม่มีที่อยู่อาศัย  แต่เธอจะมีความสุขใจตอนจบ  ตอนแรกของหนังสือเล่มแรกนี้ไฮดี้อายุ  5  ขวบ  ส่วนตอนจบในหนังสือเล่มที่สองเธออายุประมาณ  9   ขวบ
หนังสือ > ตัวละครในนวนิยายไฮดี้ > เพเทอร์เด็กเลี้ยงแพะ

เพเทอร์ เป็นเด็กเกเร  เขาเลี้ยงแพะในหมู่บ้านและไม่ชอบไปโรงเรียน  นั่นเพราะว่าครั้งแรกเขาไม่ประสบความสำเร็จในการเรียน  ดังนั้นจึงทำให้เขาไม่ต้องการเรียนหนังสือ  เขาอาศัยอยู่กับแม่ บริกริท์เท่อะ และคุณยายตาบอดของเขาที่กระท่อม ซึ่งตั้งอยู่ระหว่างกึ่งกลางหมู่บ้านกับกระท่อมของปู่เออฮี บนภูเขา  ปู่เออฮี เรียกเขาว่า  เจ้าแพะทั่วไป  เขาเป็นเพื่อนที่ดีที่สุดของไฮดี้
หนังสือ > ตัวละครในนวนิยายไฮดี้ > คุณปู่เออฮี

คุณปู่เออฮี อาศัยอยู่ในกระท่อมของเขา ใช้ชีวิตอย่างโดดเดี่ยว เก็บตัว ตัดขาดจากโลกภายนอก  หลานสาวไฮดี้นำผู้คนมาใกล้ชิดกับเขาอีกครั้ง  เขาอยู่ในอารมณ์โกรธจึงได้แยกตัว มาใช้ชีวิตอย่างโดดเดี่ยว
ในวัยหนุ่มเขาได้รับมรดกจากพ่อแม่แต่การสูญเสียทั้งหมด  เขาได้ย้ายไปอยู่เมืองเนเปิลส์และทำงานเป็นทหารในกองทัพ  มีข่าวลือว่าเขาได้ฆ่าคนตายที่นั่น  หลังจากนั้นเขาได้กลับมาพร้อมกับลูกชายชื่อ โทบีอัส และอาศัยอยู่ในหมู่บ้านเล็ก  โทบีอัส กลับจากทำงานเกิดอุบัติเหตุและตาย ภรรยาของโทบีอัส โศกเศร้าจากการเสียชีวิตของสามีหลังจากนั้นเธอก็เสียชีวิตด้วย  น้องสาวของอาเดลไฮด์ ชื่อเดเธอะ ต้องดูแลหลานสาวไฮดี้ในเวลาสี่ปี
หนังสือ > ตัวละครในนวนิยายไฮดี้ > คลาร่า เซเซมานน์

คลาร่า เป็นเด็กหญิงพิการ  อายุประมาณ 12 ปี จากครอบครัวร่ำรวย  เธอเติบโตในเมืองแฟรงก์เฟิร์ต และไม่มีแม่  พ่อเป็นนักธุรกิจท่องเที่ยวและมีเวลาน้อยสำหรับลูกสาว  คลาร่าได้รับการช่วยเหลือจากไฮดี้  แรกๆเธออยู่อย่างโดดเดี่ยว และหลังจากนั้นสุขภาพเธอแข็งแรงขึ้น
หนังสือ > ตัวละครในนวนิยายไฮดี้ > นายเซเซมานน์

นายเซเซมานน์ พ่อของคลาร่า เป็นนักธุรกิจและเขาเดินทางตลอดเวลา เขารู้สึกไม่ดีเมื่อเขาเห็นรถเข็นสำหรับคนพิการของลูกสาว   เขาร่วมกับคุณหมอที่จะนำไฮดี้กลับไปหมู่บ้านบนภูเขา
หนังสือ > ตัวละครในนวนิยายไฮดี้ > นางเซเซมานน์ (ย่าของคลาร่า)

นางเซเซมานน์  เป็นย่าของคลาร่า  เธอมาเยี่ยมคลาร่า ที่แฟรงก์เฟิร์ต ไม่บ่อย  เธอนำพาความเพลิดเพลินมาสู่ชีวิตเสมอ
เธอนำหนังสือนิทานมาช่วยในการอ่านของไฮดี้
หนังสือ > ตัวละครในนวนิยายไฮดี้ > นางสาวโรทเท่นไมย์เย่อะ

เธอเป็นสาวแก่ ที่ไม่แต่งงาน  เธอดูแลบ้านของนายเซเซมานน์ และลูกสาวของเขา  เธอไม่ชอบไฮดี้เลย นั่นเพราะไม่เข้าใจเด็กหญิงไฮดี้  เธอคิดว่าไฮดี้หยาบคาย ไม่มีระเบียบ ไม่ได้เรียนหนังสือ  และต้องดูแลอย่างเคร่งครัด
หนังสือ > ญาติที่ติดต่อสัมพันธ์กัน

ไฮดี้เป็นลูกสาวของ อาเดลไฮด์ และ โทบีอัส
โทบีอัส เป็นลูกชายของปู่เออฮี
เดเธอะ เป็นน้องสาวของอาเดลไฮด์
แม่ของยายเดเธ่อะ เป็นพี่สาวของยายเออฮี
หนังสือและภาพยนตร์

สองสามปีหลังจากหนังสือได้รับการตีพิมพ์  หนังสือไฮดี้ก็ได้รับความสำเร็จและมีชื่อเสียงไปทั่วโลก  จนถึงปัจจุบันยังได้รับการแปลมากกว่า 50 ภาษาและถูกสร้างเป็นภาพยนตร์หลายครั้งหลังจากจดลิขสิทธิ์    หลายครั้งที่ได้รับการตีพิมพ์เป็นหนังสือและเรื่องราว  แต่บางครั้งพวกเขาไม่เข้าถึงต้นฉบับหนังสือของชปีรี
หนังสือและภาพยนตร์ > หนังการ์ตูน

2517  ไฮดี้  ญี่ปุ่น
2543  ไฮดี้  ญี่ปุ่น
2538  ไฮดี้  ญี่ปุ่น
2545  ไฮดี้  เยอรมนี
2548  ไฮดี้  อังกฤษและเยอรมนี
หนังสือและภาพยนตร์ > ภาพยนตร์

2463  ไฮดี้  สหรัฐอเมริกา หนังเงียบ
2480  ไฮดี้  สหรัฐอเมริกา (สไตล์อเมริกัน)
2495  ไฮดี้  สวิตเซอร์แลนด์ (ครั้งแรกเสียงภาษาเยอรมัน)
2496  ไฮดี้กับเพื่อน  เยอรมนี(ไม่เหมือนต้นฉบับมากนัก)
2498  ไฮดี้กับเพเทอร์  (สอดคล้องกับเล่ม ๒)
2508  ไฮดี้  ออสเตรีย ภาพยนตร์สีเหมือนภาพยนตร์ในปี 2495
2511  ไฮดี้กลับบ้าน  สหรัฐอเมริกาและเยอรมัน
2536  ไฮดี้  สหรัฐอเมริกา  ออสเตรีย  ลักเซมเบิร์ก  ไม่เหมือนต้นฉบับ
2544  ไฮดี้  สวิตเซอร์แลนด์  แปลในปี 2001 และไม่สอดคล้องกับหนังสือ
2548  ไฮดี้  อังกฤษ
แหล่งข้อมูลอื่น

ไฮดี้ – หนังสือ ดั้งเดิม เล่มหนึ่ง (ภาษาเยอรมัน)
ไฮดี้ – หนังสือ ดั้งเดิม เล่มสอง (ภาษาเยอรมัน)
ที่ปรึกษาอาวุโสประธานาธิบดีสหรัฐ

| ที่ปรึกษาอาวุโสประธานาธิบดีสหรัฐ |
| --- | --- |

  ผู้ดำรงตำแหน่งคนปัจจุบัน Mike Donilon, Cedric Richmond, Anita Dunn 
สำนักงานบริหารของประธานาธิบดีสหรัฐ
เว็บไซต์: The White House
ที่ปรึกษาอาวุโสประธานาธิบดี (Senior Advisor to the President) เป็นตำแหน่งสำหรับเจ้าหน้าที่ระดับสูงของผู้ช่วยประธานาธิบดีสหรัฐอเมริกา ที่ปรึกษาอาวุโสของทำเนียบขาว เป็นสมาชิกอาวุโสของสำนักงานประธานาธิบดีสหรัฐ เป็นสมาชิกอาวุโสของ Executive Office ของ President ชื่อนี้ใช้อย่างเป็นทางการตั้งแต่ปีพุทธศักราช 2536
ความรับผิดชอบ

เมื่อเวลาผ่านไป บทบาทของที่ปรึกษาอาวุโสมีความรับผิดชอบมากขึ้นดังหน้าที่ในหน่วยงานต่อไปนี้
สำนักงานการยุทธศาสตร์ทำเนียบขาว
ฝ่ายกิจการระหว่างรัฐบาล
ฝ่ายการเมือง
ผู้ประสานงานสาธารณะ
ฝ่ายการสื่อสาร
การบริหารก่อนหน้า

ในการบริหารงานก่อนปีพุทธศักราช 2536 ตำแหน่ง "ที่ปรึกษาอาวุโส" เป็นชื่อที่ใช้เพื่อวัตถุประสงค์อื่น ๆ หลายตัวอย่างของตำแหน่งนี้ยังมีอยู่ทั่วทั้งหน่วยงานบริหารและหน่วยงานที่เป็นอิสระ ตัวอย่างเช่น สำนักงานคณะกรรมการอาหารและยาสหรัฐรวมถึงตำแหน่งที่เรียกว่าที่ปรึกษาอาวุโสด้านวิทยาศาสตร์ กระทรวงมหาดไทยสหรัฐก็มีที่ปรึกษาอาวุโสด้านกิจการอลาสก้าเป็นต้น
รายนามที่ปรึกษาอาวุโสประธานาธิบดีสหรัฐอเมริกา

| รายนาม | รายนาม | รายนาม | รับผิดชอบ | ดำรงตำแหน่ง | พรรค | ประธานาธิบดี |
| --- | --- | --- | --- | --- | --- | --- |
|  |  | ราห์ม เอมานูเอล (เกิด ค.ศ.1959) | ฝ่ายการเมือง งานแผนกลยุทธ์ งานนโยบาย | 20 มกราคม 1993 – 7 พฤศจิกายน 1998 | พรรคเดโมแครต | บิล คลินตัน |
|  |  | จอร์จ สเตฟาโนปูลอส (เกิด ค.ศ. 1961) | งานแผนกลยุทธ์ งานนโยบาย | 7 มิถุนายน 1993 – 10 ธันวาคม 1996 | พรรคเดโมแครต | บิล คลินตัน |
|  |  | ซิดนีย์ บลูเมนธาล (เกิด ค.ศ. 1948) | ฝ่ายการเมือง งานสื่อสารมวลชน งานนโยบาย | 19 สิงหาคม 1997 – 20 มกราคม 2001 | พรรคเดโมแครต | บิล คลินตัน |
|  |  | Doug Sosnik (เกิด ค.ศ. 1959) | ฝ่ายการเมือง งานแผนกลยุทธ์ งานนโยบาย | 7 พฤศจิกายน 1998 – 20 มกราคม 2001 | พรรคเดโมแครต | บิล คลินตัน |
|  |  | โจเอล จอห์นสัน (เกิด ค.ศ. 1961) | งานสื่อสารมวลชน งานนโยบาย | 20 พฤษภาคม 1999 – 20 มกราคม 2001 | พรรคเดโมแครต | บิล คลินตัน |
|  |  | คาร์ล โรฟ (เกิด ค.ศ. 1950) | ฝ่ายการเมือง งานสื่อสารมวลชน งานแผนกลยุทธ์ | 20 มกราคม 2001 – 31 สิงหาคม 2007 | พรรคริพับลิกัน | จอร์จ ดับเบิลยู. บุช |
|  |  | Barry Steven Jackson (เกิด ค.ศ. 1960) | ฝ่ายการเมือง งานสื่อสารมวลชน งานแผนกลยุทธ์ | 1 กันยายน 2007 – 20 มกราคม 2009 | พรรคริพับลิกัน | จอร์จ ดับเบิลยู. บุช |
|  |  | วาเลรี จาร์เร็ตต์ (เกิด ค.ศ. 1956) | การมีส่วนร่วมของประชาชน กิจการระหว่างรัฐ | 20 มกราคม 2009 – 20 มกราคม 2017 | พรรคเดโมแครต | บารัก โอบามา |
|  |  | Pete Rouse (เกิด ค.ศ. 1946) | งานแผนกลยุทธ์ | 20 มกราคม 2009 – 1 ตุลาคม 2010 | พรรคเดโมแครต | บารัก โอบามา |
|  |  | เดวิด แอ็กแซลร็อด (เกิด ค.ศ. 1955) | ฝ่ายการเมือง งานสื่อสารมวลชน | 20 มกราคม 2009 – 10 มกราคม 2011 | พรรคเดโมแครต | บารัก โอบามา |
|  |  | เดวิด พลูฟฟ์ (เกิด ค.ศ. 1967) | ฝ่ายการเมือง งานสื่อสารมวลชน | 10 มกราคม 2011 – 25 มกราคม 2013 | พรรคเดโมแครต | บารัก โอบามา |
|  |  | แดเนียล ไฟฟ์เฟอร์ (เกิด ค.ศ. 1975) | ฝ่ายการเมือง งานสื่อสารมวลชน | 25 มกราคม 2013 – 6 มีนาคม 2015 | พรรคเดโมแครต | บารัก โอบามา |
|  |  | ไบรอัน ดีส (เกิด ค.ศ. 1978) | สภาวะอากาศโลก และการพลังงาน | 13 กุมภาพันธ์ 2015 – 20 มกราคม 2017 | พรรคเดโมแครต | บารัก โอบามา |
|  |  | Shailagh Murray (เกิด ค.ศ. 1965) | งานสื่อสารมวลชน | 3 เมษายน 2015 – 20 มกราคม 2017 | พรรคเดโมแครต | บารัก โอบามา |
|  |  | จาเร็ด คุชเนอร์ (เกิด ค.ศ. 1981) | กิจการทั่วไป | 20 มกราคม 2017 – 20 มกราคม 2021 | พรรคริพับลิกัน | ดอนัลด์ ทรัมป์ |
|  |  | สตีเฟน มิลเลอร์ (เกิด ค.ศ. 1985) | นโยบาย | 20 มกราคม 2017 – 20 มกราคม 2021 | พรรคริพับลิกัน | ดอนัลด์ ทรัมป์ |
|  |  | เควิน ฮาสเซ็ตต์  (เกิด ค.ศ. 1962) | ปัญหาเศรษฐกิจ | 15 เมษายน 2020 – 1 กรกฎาคม 2020 | พรรคริพับลิกัน | ดอนัลด์ ทรัมป์ |
|  |  | Mike Donilon |  | 20 มกราคม 2021 – ปัจจุบัน | พรรคเดโมแครต | โจ ไบเดิน |
|  |  | Cedric Richmond  (เกิด ค.ศ. 1973) | ความผูกพันกับชุมชน | 20 มกราคม 2021 – ปัจจุบัน | พรรคเดโมแครต | โจ ไบเดิน |
|  |  | Anita Dunn  (เกิด ค.ศ. 1958) |  | 20 มกราคม 2021 – ปัจจุบัน | พรรคเดโมแครต | โจ ไบเดิน |
กฎธรรมชาติ

กฎธรรมชาติ (อังกฤษ: natural law) เป็นระบบกฎหมายที่มีพื้นฐานมาจากการสังเกตธรรมชาติมนุษย์อย่างใกล้ชิด จากค่านิยมต่าง ๆ ที่คิดขึ้นโดยผู้สนับสนุนแนวคิดนี้ว่าเป็นเนื้อแท้ของธรรมชาติมนุษย์ ซึ่งสามารถหาข้อสรุปด้วยการให้เหตุผลแบบนิรนัยและสามารถนำไปประยุกต์ใช้แยกจากบทบัญญัติแห่งกฎหมายของรัฐ หรือกฎที่ตั้งขึ้นโดยบุคคลในสังคมได้ โดยทฤษฎีกฎธรรมชาติสามารถหมายถึงทฤษฎีเกี่ยวกับจริยธรรม การเมือง กฎหมาย และศีลธรรมรวมกัน
กฎทองคำของแฟร์มี

ในทางฟิสิกส์ควอนตัม กฎทองคำของแฟร์มี (อังกฤษ: Fermi's golden rule) เป็นสมการที่ใช้ในการอธิบายอัตราการเปลี่ยนสถานะ (ความน่าจะเป็นของการเปลี่ยนสถานะในหนึ่งหน่วยเวลา) จากสถานะเริ่มต้น ไปยังสถานะที่มีลักษณะต่อเนื่อง ซึ่งเป็นผลมาจากการรบกวนอย่างอ่อน (weak perturbation) โดยอัตราการเปลี่ยนสถานะนี้จะมีค่าคงตัว
พิจารณาระบบที่มีสถานะเริ่มต้นเป็น  |i\rangle  และมีฮาร์มิลโทเนียน   H0 ผลของการรบกวนฮาร์มิลโทเนียนคือ   H'  ถ้า   H' เป็นฮาร์มิลโทเนียนที่ไม่ขึ้นกับเวลา ระบบจะเข้าสู่สถานะต่อเนื่องที่มีพลังงานเท่ากับสถานะเริ่มต้น ถ้า  H' เป็นฮาร์มิลโทเนียนของการสั่น ซึ่งเป็นฟังก์ชันที่ขึ้นกับเวลา การเปลี่ยนสถานะจะเข้าสู่สถานะที่มีพลังงานต่างจากพลังงานของสถานะเริ่มต้นอยู่  ħω
ทั้งสองกรณีดังกล่าวข้างต้น จะมีอัตราการเปลี่ยนสถานะจากสถานะเริ่มต้น  |i\rangle   ไปสู่สถานะสุดท้าย   |f\rangle  เป็นค่าคงตัว ดังสมการ
เมื่อ   ρ คือ ความหนาแน่นของสถานะสุดท้าย (จำนวนสถานะต่อเนื่องต่อหนึ่งหน่วยพลังงาน) และ  \langle f|H'|i\rangle   คือเมททริกซ์ของการรบกวน  H'  ระหว่างสถานะสุดท้ายและสถานะเริ่มต้น
บางครั้ง เราเรียกความน่าจะเป็นของของการเปลี่ยนสถานะนี้ว่า ความน่าจะเป็นของการสลายตัว (decay probability) Fermi golden's rule นี้สามารถใช้ได้เมื่อสถานะเริ่มต้นไม่ได้หายไปโดยการกระเจิงเข้าไปในสถานะสุดท้าย
มด อุบลมณี

| มด อุบลมณี |
| --- | --- |
ชื่อเกิด: มัลลิกา กิ่งแก้ว
ชื่ออื่น: มด อุบลมณี
เกิด: 12 กันยายน พ.ศ. 2528 (39 ปี)
จุดกำเนิด: จังหวัดอุบลราชธานี ประเทศไทย
อาชีพ: อดีตนักร้อง
ปีที่แสดง: พ.ศ. 2551 - พ.ศ. 2565
ผลงานเด่น: ลบเบอร์ลบใจ,นาฬิการวงข้าว
สังกัด: แกรมมี่โกลด์ (2551-2557) มิวสิคเอ็นเตอร์เทนเมนท์ กรุ๊ป(2557-2565)
มด อุบลมณี นักร้องเพลงลูกทุ่งหญิงชาวไทย อดีตหนึ่งในนักร้องโครงการน้องใหม่ไต่ดาว โครงการ 1 รวมดาวที่ราบสูง ของครูสลา คุณวุฒิ
ประวัติ

มด อุบลมณี มีชื่อจริงว่า มัลลิกา กิ่งแก้ว หรือ มด เกิดที่ อำเภอเขื่องใน จังหวัดอุบลราชธานี ในหลายเวทีการประกวดรู้จักเธอในฐานะตัวจริงคนหนึ่ง พ่อ-แม่ฟูมฟักนำมาฝากครูสลา คุณวุฒิ ตั้งแต่เรียนชั้น ป.5 รอเวลาจนเรียนจบปริญญาตรีจาก ม.รามคำแหง จึงบรรจุเป็นน้องใหม่ไต่ดาวคนต่อมา และด้วยลีลาการร้องที่โดดเด่น และเคยเป็นนางไห เมื่อสมัยเรียนมัธยม ครูสลาจึงให้นามในการร้องเพลงว่า มด อุบลมณี ในชุดนี้เธอร้องเพลง ลบเบอร์ลบใจ ที่น้องใหม่ฯ ผู้พี่ ภู ศรีวิไล เขียนให้ และอีกเพลง คือ นาฬิการวงข้าว ที่ครูสลา คุณวุฒิ เขียนเพื่อเปิดช่องโชว์ลูกคออีสาน และออกลีลาร่ายรำอย่างเต็มที่
มด อุบลมณี เริ่มเป็นนักร้องลูกทุ่งหญิงในสังกัด แกรมมี่โกลด์  ในเครือจีเอ็มเอ็ม แกรมมี่ ตั้งแต่ปี พ.ศ. 2551 มีผลงานเพลงออกมาหลายเพลงและอัลบั้มพิเศษ แต่ในปี พ.ศ. 2556 มด อุบลมณี ได้หมดสัญญากับทาง แกรมมี่โกลด์  หลังจากนั้นเธอตัดสินใจเรียนต่อปริญญาโท แต่ในระหว่างนั้นได้มีโอกาสทัวร์คอนเสริตร้องเพลงในต่างประเทศจนรู้จักกับเจ้าของค่ายเพลงเอ็มอีจี มิวสิก เอ็นเตอร์เทนเมนท์ จึงชวนเธอเซ็นสัญญาและมด อุบลมณี ก็เป็นนักร้องในสังกัดค่ายมิวสิคเอ็นเตอร์เทนเมนท์ กรุ๊ป
การศึกษา

ระดับมัธยมศึกษาตอนต้น โรงเรียนเขื่องในพิทยาคาร มัธยมศึกษาตอนปลาย โรงเรียนนารีนุกูล จังหวัดอุบลราชธานี
ระดับปริญญาตรี คณะสื่อสารมวลชน มหาวิทยาลัยรามคำแหง
ระดับปริญญาโท สาขาวิชานิเทศศาสตร์ มหาวิทยาลัยสุโขทัยธรรมาธิราช
ผลงานเพลง > สังกัดค่ายแกรมมี่โกลด์ > น้องใหม่ไต่ดาว โครงการ 1 รวมดาวที่ราบสูง (2551)

เบอร์เก่ายังเฝ้ารอ ศิลปิน ภู ศรีวิไล
สาว ม.ปลายยังอายฮัก ศิลปิน ข้าวทิพย์ ธิดาดิน
ลบเบอร์ลบใจ ศิลปิน มด อุบลมณี
บ่กล้าบอกครู (แต่หนูกล้าบอกอ้าย) ศิลปิน เอิ้นขวัญ วรัญญา
มื้อใด๋สิมา ศิลปิน นิ้วก้อย กรรณิการ์
นาฬิการวงข้าว ศิลปิน มด อุบลมณี
ม.หกเทอมสุดท้าย ศิลปิน ข้าวทิพย์ ธิดาดิน
ฝนฮวยดอกจาน ศิลปิน นิ้วก้อย กรรณิการ์
สาวแก้มเปื้อนเหงื่อ ศิลปิน ภู ศรีวิไล
คิดฮอดรอกอดแม่ ศิลปิน เอิ้นขวัญ วรัญญา
ผลงานเพลง > สังกัดค่ายแกรมมี่โกลด์ > น้องใหม่ไต่ดาว โครงการพิเศษ รำวงน้องใหม่บันเทิงศิลป์ (2554)

สบายดีบ้านเฮา รวมศิลปิน
รักข้ามโขง ศิลปิน ภู ศรีวิไล
ฝากคำขอโทษ ศิลปิน เอิ้นขวัญ วรัญญา,นิ้วก้อย กรรณิการ์ และ ก้านตอง ทุ่งเงิน
แฟนเก่าบ่เซาคิดฮอด ศิลปิน มด อุบลมณี,ข้าวทิพย์ ธิดาดิน และ เอิ้นขวัญ วรัญญา
ลำแคน..อยากเซาเป็นโสด ศิลปิน ก้านตอง ทุ่งเงิน
ตั๋วให้คึดฮอด ศิลปิน มด อุบลมณี,นิ้วก้อย กรรณิการ์ และ ก้านตอง ทุ่งเงิน (ต้นฉบับ ต่าย อรทัย)
ซังคนหลายใจ ศิลปิน มด อุบลมณี (ต้นฉบับ ก.วิเสส ศิลปินจากฝั่ง สปป.ลาว)
ขอทางให้หางตา ศิลปิน ภู ศรีวิไล
อย่าตั๋วด้วยสายตา ศิลปิน ข้าวทิพย์ ธิดาดิน
ฝันเห็นหน้า ศิลปิน ภู ศรีวิไล
สั่งฟ้าไปหาน้อง ศิลปิน ภู ศรีวิไล
คิดฮอดความฮัก ศิลปิน เอิ้นขวัญ วรัญญา
ฮักเขาหมดแล้วบ้อ ศิลปิน ภู ศรีวิไล
ที่รักจ๋า ศิลปิน นิ้วก้อย กรรณิการ์
รักชำรุด ศิลปิน มด อุบลมณี,เอิ้นขวัญ วรัญญา และ ก้านตอง ทุ่งเงิน (ต้นฉบับ จอมขวัญ กัลยา)
บ้านใกล้เรือนเคียง รวมศิลปิน (ต้นฉบับ ชาย เมืองสิงห์)
คิดฮอดอ้ายแหน่เด้อ รวมศิลปิน (ต้นฉบับ เทพพร เพชรอุบล)
ผลงานเพลง > ผลงานร่วมศิลปินอื่น

เพลง หัวใจคึดฮอด ร้องคู่กับ มด อุบลมณี อัลบั้ม รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ (ต้นฉบับ แดง จิตกร แต่เป็นที่รู้จักเมื่อ ก๊อท จักรพันธ์ เอามาร้องใหม่) (2552)
เพลง ลืมเขาเถิดหัวใจ ร้องคู่กับ ก้านตอง ทุ่งเงิน และเพลงฮัก โขง ชี มูล รวมศิลปิน อัลบั้ม เส้นทางสายคิดฮอด (2554)
ผลงานเพลง > สังกัดค่ายมิวสิคเอ็นเตอร์เทนเมนท์ กรุ๊ป > ซิงเกิ้ลเดี่ยว

บ่ตายสิไลน์มาบอก (2557)
ถูกตั๋วมาเป็นตัวเจ็บ (2557)
ผลงานการแสดง > โฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
ผลงานการแสดง > มิวสิควีดีโอของนักร้องคนอื่น

ลืมเขาเถิดหัวใจ ร้องร่วมกับ ก้านตอง ทุ่งเงิน
ฤดูคิดฮอด ศิลปิน นิ้วก้อย กรรณิการ์
รางวัล

รางวัล มหานครอวอร์ดส ครั้งที่ 8 ประจำปี 2554 สาขาอัลบั้มเพลงลูกทุ่งยอดนิยม จากอัลบั้มพิเศษ เส้นทางสายคิดฮอด โดยเพลง ลืมเขาเถิดหัวใจ ร้องคู่กับ ก้านตอง ทุ่งเงิน
สารสกัดเปปเปอร์มินต์

ขวดสารสกัดน้ำมันหอมระเหยเปปเปอร์มินต์
สารสกัดเปปเปอร์มินต์ (อังกฤษ: Peppermint extract) คือสารสกัดสมุนไพรจากเปปเปอร์มินต์ (Mentha × piperita) ที่มาจากน้ำมันหอมระเหยของใบเปปเปอร์มินต์ ซึ่งเปปเปอร์มินต์เป็นลูกผสมระหว่าง วอเตอร์มินต์และสเปียร์มินต์ น้ำมันของมันถูกนำมาใช้เพื่อจุดประสงค์ต่าง ๆ มานานหลายศตวรรษ
สารสกัดจากเปปเปอร์มินต์มักใช้ในการปรุงอาหาร ซึ่งใช้เป็นอาหารเสริม, เป็นสมุนไพร หรือเป็นการแพทย์ทางเลือก, เป็นสารไล่แมลง และเป็นสารปรุงแต่งกลิ่นหรือรสสำหรับผลิตภัณฑ์ทำความสะอาด เครื่องสำอาง น้ำยาบ้วนปาก หมากฝรั่ง และลูกอม สารออกฤทธิ์เมนทอล ทำให้เกิดความรู้สึกเย็นเมื่อรับประทานหรือใช้สารสกัดจากเปปเปอร์มินต์ทาภายนอก ไม่มีหลักฐานเพียงพอที่จะสรุปได้ว่ามีประสิทธิผลในการรักษาอาการป่วยใด ๆ
การสกัดสาร

สารสกัดเปปเปอร์มินต์ได้มาจากการกลั่นด้วยไอน้ำ การสกัดด้วยตัวทำละลาย และการสกัดด้วยซอกห์เลต[ต้องการอ้างอิง]
การใช้งาน

สารสกัดเปปเปอร์มินต์มักใช้เป็นสารปรุงแต่งกลิ่น นอกจากนี้ยังใช้ในการรักษาทางการแพทย์ทางเลือก แม้ว่าจะไม่มีหลักฐานเพียงพอว่าสารสกัดเปปเปอร์มินต์มีประสิทธิผลในการรักษาอาการป่วยใด ๆ ก็ตาม ในระดับปานกลางสามารถผสมลงในอาหารได้อย่างปลอดภัย หรือทาเฉพาะที่ ฉีดพ่นบนพื้นผิวเป็นน้ำยาทำความสะอาดในครัวเรือน หรือสูดดมโดยสุคนธบำบัด อย่างไรก็ตาม เมนทอลในน้ำมันเปปเปอร์มินต์อาจทำให้เกิดผลข้างเคียงร้ายแรงในเด็กและทารกหากสูดดมเข้าไป น้ำมันเปปเปอร์มินต์อาจเกิดปฏิกิริยาต่อกันระหว่างยากับยาที่ต้องสั่งโดยแพทย์ได้
การใช้งาน > การนำมาใช้ในการปรุงอาหาร

สารสกัดเปปเปอร์มินต์สามารถใช้เพื่อเพิ่มรสชาติเปปเปอร์มินต์ให้กับเบเกอรี่ ขนมหวาน และลูกอม โดยเฉพาะลูกกวาดไม้เท้า ลูกอมมินต์ และเปปเปอร์มินต์แพตตี้ สารสกัดสำหรับการปรุงอาหารอาจติดฉลากว่าบริสุทธิ์, เป็นธรรมชาติ, เลียนแบบ หรือสังเคราะห์ ในขณะที่สารสกัดบริสุทธิ์และเป็นธรรมชาติจะมีน้ำมันเปปเปอร์มินต์โดยเฉพาะ สารสกัดเลียนแบบและสารสกัดสังเคราะห์โดยทั่วไปจะใช้ส่วนผสมหลายอย่างรวมกันเพื่อให้ได้รสชาติคล้ายเปปเปอร์มินต์
สามารถทดแทนสารสกัดเปปเปอร์มินต์ในสูตรอาหารต่าง ๆ ด้วยน้ำมันเปเปอร์มินต์ (ส่วนผสมที่เข้มข้นกว่าซึ่งใช้ในการทำขนม), เหล้าหวานกลิ่นมินต์ หรือชนัพส์เปปเปอร์มินต์ หากอาหารไม่ได้รับการอุ่น คุณสมบัติของแอลกอฮอล์ในลิเคียวร์ก็อาจยังคงอยู่ในผลิตภัณฑ์สำเร็จรูป
อาจเติมสารสกัดเปปเปอร์มินต์ลงในน้ำร้อนเพื่อทำชาสมุนไพรเปปเปอร์มินต์ได้
การใช้งาน > การใช้เป็นยาไล่แมลง

น้ำมันเปปเปอร์มินต์มักใช้ในการขับไล่มด แมลง หนู และแมงมุม
เชิงอรรถและรายการอ้างอิง

1 2 3 4 5 6 7  "Peppermint". National Center for Complementary and Integrative Health, US National Institutes of Health. 1 October 2020. สืบค้นเมื่อ 7 September 2023.
↑  "Peppermint oil: Synopsis of information". United States Bureau of Foreign and Domestic Commerce. 1949. สืบค้นเมื่อ 4 February 2020.
1 2 3  "Peppermint". Drugs.com. 24 June 2023. สืบค้นเมื่อ 7 September 2023.
↑  "Your Guide to Peppermint Extract, the Hint of Mint You Find Everywhere in Holiday Baking". Simply Recipes (ภาษาอังกฤษ). สืบค้นเมื่อ 2022-04-25.
↑  "Can I substitute creme de menthe for peppermint extract? |". From Hunger To Hope (ภาษาอังกฤษแบบอเมริกัน). 2021-07-22. สืบค้นเมื่อ 2022-04-25.
↑  "Peppermint Oil : Benefits, Uses, How to Use, Cautions - Gyalabs". gyalabs.com (ภาษาอังกฤษแบบอเมริกัน). สืบค้นเมื่อ 2022-04-25.
↑  Douglas, E. (2017). "How to use peppermint oil for pest control". GardenGuides.com.
นันทนาการ

กิจกรรมปีนหน้าผา
นันทนาการ คือ กิจกรรมที่สมัครใจทำในยามว่าง เพื่อให้เกิดความเพลิดเพลิน ผ่อนคลายความตึงเครียดทั้งร่างกายและจิตใจ นันทนาการ การเล่น และความสนุกสนาน ไม่สงวนไว้แต่มนุษย์ แต่พบได้ในสัตว์เกือบทุกชนิด การเล่นช่วยพัฒนาทักษะต่าง ๆ โดยเฉพาะทักษะการเคลื่อนไหวในสิ่งมีชีวิตวัยเยาว์
สำหรับมนุษย์ กิจกรรมนันทนาการมักเกิดขึ้นในช่วงสุดสัปดาห์ และวันหยุด ประกอบด้วย ดนตรี การเต้นรำ กีฬา งานอดิเรก เกม และการท่องเที่ยว การดูโทรทัศน์ และฟังเพลง เป็นรูปแบบสามัญของนันทนาการ
ศัพทมูล

คำว่านันทนาการตรงกับคำภาษาอังกฤษคือ "recreation" แต่เดิมกรมวิชาการ กระทรวงธรรมการเคยกำหนดให้ใช้ในภาษาไทยว่า "สันทนาการ" แต่คำนี้มาจาก "สนฺทน" + "อาการ" แปลว่า การไหล ซึ่งไม่ตรงกับความหมายของ "recreation" ที่แปลว่า การพักผ่อนหย่อนใจ ต่อมา ราชบัณฑิตยสถานจึงบัญญัติให้ใช้ว่า "นันทนาการ" แทน
เอกลักษณ์

ความเป็นเอกลักษณ์ของนันทนาการคือ
ไม่เป็นงานอาชีพ
ไม่เป็นอบายมุข
ไม่มีผลตอบแทน
ไม่มีใครบังคับให้ร่วมกิจกรรม
ตัวอย่างกิจกรรมนันทนาการ

การเต้นรำ
การรับประทานอาหารและเครื่องดื่ม
การล่าสัตว์และการตกปลา
การท่องเที่ยว
เล่นอินเทอร์เน็ต
อ่านหนังสือ
เขียนนิยายหรือเรื่องสั้น (ในกรณีที่เขียนโดยไม่ได้ตั้งใจจะนำไปจัดพิมพ์)
การเล่นกีฬาและออกกำลังกาย
ศิลปะการต่อสู้ป้องกันตัว
การเล่นวิดีโอเกม
ไปสวนสนุก
เล่นว่าว
เดินเล่น
การปั่นจักรยาน ฯลฯ
นอกจากนี้ ในปัจจุบันยังมีรูปแบบกิจกรรมนันทนาการ ที่ก่อให้เกิดความตื่นเต้นมากขึ้น อาทิ
สกี
สโนว์บอร์ด
บันจีจัมพ์
การเล่นเพนต์บอล
การเล่นบีบีกัน
การปีนหน้าผา
การท่องเที่ยวผจญภัย
วิ่งฟรีรันนิ่ง ฯลฯ
ดูเพิ่ม

กลุ่มสัมพันธ์
กฎสัดส่วนพหุคูณ

ตัวอย่าง กฎสัดส่วนพหุคูณ จากสารประกอบออกไซด์ของไนโตรเจน กำหนดให้ไนโตรเจนมีปริมาณ 1 กรัมในทุกสารประกอบ
ในทางเคมี กฎสัดส่วนพหุคูณ (อังกฤษ: law of multiple proportions) เป็นกฎพื้นฐานของปริมาณสารสัมพันธ์ บางครั้งเรียกว่ากฎของดาลตัน ตามชื่อของจอห์น ดาลตันผู้ตั้งกฎดังกล่าว
กฎสัดส่วนพหุคูณกล่าวว่า ถ้าธาตุสองชนิดสามารถรวมกันได้เป็นสารประกอบมากกว่าหนึ่งอย่าง กำหนดให้มวลของธาตุชนิดแรกคงที่ อัตราส่วนระหว่างมวลของธาตุชนิดที่สองในสารประกอบแต่ละชนิดที่ว่านั้นจะเป็นเลขจำนวนเต็มน้อยๆ เช่น สารประกอบออกไซด์ของคาร์บอน สองชนิด CO และ CO2 กำหนดให้คาร์บอนมีปริมาณ 100 กรัม ในสารประกอบทั้งสอง ในคาร์บอนมอนอกไซด์ (CO) มีออกซิเจน 133 กรัม ส่วนในคาร์บอนไดออกไซด์ (CO2) มีออกซิเจน 266 กรัม อัตราส่วนระหว่างมวลออกซิเจนในสารประกอบทั้งสอง คือ 266:133 ≈ 2:1 เป็นสัดส่วนระหว่างจำนวนเต็มน้อยๆ ตามกฎ